Temeljem članka 4. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge («Narodne novine» broj 26/15 i 37/21), članka 6. Pravilnika o financiranju udruga iz proračuna Općine Vladislavci («Službeni glasnik Općine Vladislavci» broj 2/16, 5/21 i 5/22) i članka 36. Statuta Općine Vladislavci («Službeni glasnik Općine Vladislavci» broj 3/13, 3/17, 2/18, 4/20, 8/20 i 2/21), Općinski načelnik Općine Vladislavci dana, 07. srpnja 2022. godine, donosi

**ODLUKU**

**o 1. izmjenama i dopunama Godišnjeg plana** **raspisivanja natječaja i javnih poziva**

**financiranja udruga u 2022. godini iz proračuna Općine Vladislavci**

**Članak 1.**

Godišnji plan raspisivanja natječaja i javnih poziva financiranja udruga u 2022. godini iz proračuna Općine Vladislavci („Službeni glasnik“ Općine Vladislavci broj 1/22) mijenja se i dopunjuje prema odredbama ovog Plana.

**Članak 2.**

Članak 3. Godišnjeg plana raspisivanja natječaja i javnih poziva financiranja udruga u 2022. godini iz proračuna Općine Vladislavci („Službeni glasnik“ Općine Vladislavci broj 16/21 i 6/22) mijenja se i sada glasi:

„Sredstva za provedbu natječaja i javnih poziva osigurana su u Proračunu Općine Vladislavci za 2022. godinu („Službeni glasnik“ Općine Vladislavci br 16/21 i 6/22) , a Plan raspisivanja natječaja i javnih poziva definira se u tablici u prilogu, koja je sastavni dio ove Odluke.

**Članak 3.**

Ova Odluka stupa na snagu danom donošenja i objavit će se u „Službenom glasniku“ Općine Vladislavci, na internetskoj stranici Općine Vladislavci i oglasnim pločama.

KLASA: 007-01/22-01/01

URBROJ: 2158-41-02-22-02

U Vladislavcima, 07. srpnja 2022.

**Općinski načelnik**

Marjan Tomas, v. r.

**Godišnji plan raspisivanja natječaja i javnih poziva financiranja udruga u 2022. godini iz proračuna Općine Vladislavci**

|  |  |  |  |  |  |  |
| --- | --- | --- | --- | --- | --- | --- |
| **R.br.** | **Naziv natječaja (oznaka aktivnosti u proračunu)** | **Ukupna vrijednost natječaja kn** | **Okvirni broj planiranih ugovora** | **Okvirni datum raspisivanja natječaja** | **Financijska podrška ostvaruje se na rok do** | **Okvirni datum ugovaranja projekta** |
| 1. | **Natječaj za prijavu projekata i institucionalnu podršku udrugama za 2022. godinu u kategorijama:** | **464.500,00** | **17** | siječanj-veljača 2022. godine  srpanj – kolovoz 2022. godine | 31.12.2022. | 1. natječaj -veljača 2022.  2. natječaj – kolovoz 2022. |
| 1. **Javne potpore u športu** (Program 1014 Razvoj športa i rekreacije, Aktivnost A100101 šport i rekreacija) | 320.000,00 | 7 | siječanj-veljača 2022. godine  srpanj – kolovoz 2022. godine | 31.12.2022. | 1. natječaj - veljača 2022.  2. natječaj – kolovoz 2022. |
| 1. **Javne potpore u kulturi** (Program 1013 Javne potrebe u kulturi, Aktivnost A100101 kultura i znanost | 56.000,00 | 3 | siječanj-veljača 2022. godine | 31.12.2022. | veljača 2022. |
| 1. **Javne potpore udrugama za razvoj civilnog društva** (Program 1015 Financiranje udruga od značaja za razvoj Općine, Aktivnost A100101 Redovan rad udruga) | 88.500,00 | 7 | siječanj-veljača 2022. godine  srpanj – kolovoz 2022. godine | 31.12.2022. | 1. natječaj - veljača 2022.  2. natječaj – kolovoz 2022. |
| 2. | **Natječaj za prijavu projekata i institucionalnu podršku vjerskim zajednicama za 2022. u kategorijama:** | **50.400,00** | **3** | **ožujak 2022. godine**  **srpanj 2022. godine** | **jednokratno**  **jednokratno** | **travanj 2022.**  **kolovoz 2022.** |
|  | 1. **Kapitalne donacije vjerskim zajednicama** (Program 1015 Financiranje udruga od značaja za razvoj Općine, Aktivnost A100103 kapitalna donacija vjerskim zajednicama | 50.400,00 | 3 | ožujak 2022. godine  srpanj 2022. godine | Jednokratno  jednokratno | travanj 2022.  kolovoz 2022. |